PMIndiaData/PMIndiaSum huggingface dataset:
বরানসীদা প্রধান মন্ত্রীনা লুপা কোতি ৩৩৫০গী দিবেলপমেন্ত প্রোজেক্তশিং মায়খুম হাংদোকখ্রে

প্রধান মন্ত্রী শ্রী নরেন্দ্র মোদীনা ঙসি বরানসীগীদমক লুপা কোতি ৩৩৫০গী ওইবা দিবেলপমেন্ত প্রোজেক্তশিং মায়খুম হাংদোকখ্রে। প্রোজেক্তশিং অসি হেল্থ, সেনিতেসন, স্মার্ত সিতী, কনেক্তিবিতী, পাৱর হাউজিং অমসুং অতোপ্পা তোঙান তোঙানবা সেক্তরশিংগী শরুক ওইগনি। উত্তর প্রদেশকী রাজ্যপাল শ্রী রাম নায়ক, উত্তর প্রদেশকী মুখ্য মন্ত্রী শ্রী যোগী অদিত্যনাথ অমসুং শক্নাইরবা কয়ানা থৌরম অদুদা শরুক য়াখি। অহানবা মক্তদা প্রধান মন্ত্রীনা পুলৱামাগী তেরর এতেক্তা লৈবাক অসিগীদমক থৱায় থাখ্রবা বরানসীদগী লৈখিদ্রবা শ্রী রামেশ য়াদবকী মফমদা ইকায় খুম্নবা উৎখি। বরানসীগী শহর চিদায়দা লৈরিবা ঔরে খুঙ্গংদা মীয়াম তিনখিবা মীফম অমদা ৱা ঙাংলদুনা মহাক্কী সরকারনা চাউখৎ থৌরাংদা ইনোৎ অমা পীনবা ফ্রন্ত অনিদা থবক তৌরি হায়না প্রধান মন্ত্রীনা ফোংদোকখি। অহানবা অদুনা হাইৱেজ, রেলৱেজ অসিগুম্বা ইনফ্রাস্ত্রকচর শেমগৎপগা মরী লৈনৈ, অতোপ্পা অদুনা চাউখৎ থৌরাংগী কানবশিং অদু মীয়ামগী মফমদা শোয়দনা য়ৌহনবনি। মসিগা মরী লৈননা বজেৎতা কয়া অমা লাওথোকখ্রে হায়না মহাক্না মখা তাখি। ঙসি মায়খুম হাংদোকখিবা প্রোজেক্তশিংগী মতাংদা ঙাংলদুনা প্রধান মন্ত্রীনা হায়খি মসি বরানসীবু অনৌবা ভারতকী মরুওইবা সেন্তর অমা শেম্নবগী মায়কৈদা হোৎনরিবা অমনি। মসিগা মরী লৈননা মহাক্না ঙসি বরানসীগী দি.এল.দবল্যু.দা লোকোমোতিব ত্রেন লমথাখিবা অদু পনখি অমদি হায়খি মেক ইন ইন্দিয়াগী মখাদা মসিগী ইনিসিয়েতিব অসিনা ইন্দিয়ন রেলৱেগী কেপাসিতী অমসুং স্পীদ হেঙ্গৎহনবদা মতেং ওইরগনি। মহাক্না মসিমসু হায়খি, হৌখিবা চহী মরি মখায়দগী রেলৱেজবু ত্রান্সফোর্ম তৌনবা খোংথাং কয়া অমা লৌখৎখ্রে, অমসুং দিল্লী-বরানসী রুৎতা চেল্লিবা ভারতকী অহানবা সেমী হাই-স্পীদ ত্রেন, বন্দে ভারত এক্সপ্রেস অসি অসিগুম্বা খোংথাং অমনি। মসিগী প্রোজেক্তশিং অসিনা ত্রান্সপোর্তেসন ফগৎহনবতা নত্তনা বরানসী, পুর্বাঞ্চল অমসুং মনাক নকপা লমদমশিংদা অনৌবা ইন্তর্প্রাইজশিং লিংখৎপদসু মতেং ওইরগনি হায়না মহাক্না ফোংদোকখি। প্রধান মন্ত্রীনা তোঙান তোঙানবা স্কিমশিংগী বেনেফিসরীশিংদা সর্তিফিকেৎশিং য়েন্থোকখি। মহাক্না আই.আই.তি. বি.ঐচ.য়ু.গী চহী ১০০ মপুং ফাবগী নীংশিংনীংঙাই ওইরবা পোস্তেজ স্তাম্পসু রিলিজ তৌখি। বি.ঐচ.য়ু. কেন্সর সেন্তর অমসুং ভাভা কেন্সর হোস্পিতাল, লহরতারানা বিহার, ঝার্খন্দ, ছত্তিসগর অমসুং অতোপ্পা মনাক নকপা রাজ্যশিংদগী লাকপা অনাবশিংদা এদভান্স ত্রিৎমেন্ত ফংহল্লগনি হায়না প্রধান মন্ত্রীনা হায়খি। আয়ুশ্মান ভারতকী মতাংদা প্রধান মন্ত্রীনা হায়খি, উত্তর প্রদেশকী প্রজা চাউরাক্না লিশিং ৩৮না মসিগী মখাদা কানবা ফংখ্রে। স্কিম অসিনা উত্তর প্রদেশতা চাউরাক্না ইমুং কোতি ১গা লাখ ২০দা কানবা ফংহল্লগনি হায়না মহাক্না ফোংদোকখি। মহাক্না প্রধান মন্ত্রী কিসান সম্মান নিধী য়োজনাগী মতাংদসু ঙাংখি অমসুং মসিনা উত্তর প্রদেশকী লাইরবা লৌমী কোতি ২.২৫বু কান্নহল্লগনি হায়না হায়খি। প্রধান মন্ত্রীনা শনবীশিং অমসুং মখোয়গী প্রোজেনীগী কঞ্জার্বেসন, প্রোতেক্সন অমসুং দিবেলপমেন্তকীদমক রাস্ত্রীয় কামধেনু অয়োগকী মতাংদসু পনখি। বরানসীদা উরেপ উয়ুং তমখিবা প্রোজেক্তশিং মতম চানা মপুং ফানা লোইশিনখিবা অদু মহাক্না য়েংশিনখি। তুংদা মহাক্না শোয়নাইরবশিংদা মতেং ওইনবা পোৎলমশিংসু য়েন্থোকখি। প্রধান মন্ত্রীনা ছত্রপতি শিবাজী মহারাজ জয়েন্তীদসু নুংঙাইবা ফোংদোকখি।
প্রধান মন্ত্রীনা খৃস্তমাস লাকপদা মীয়াম তরাম্না ওকখ্রে

খৃস্তমাসকী থৌরম লাকপদা প্রধান মন্ত্রী শ্রী নরেন্দ্র মোদীনা মীয়াম তরাম্না ওকখ্রে অমসুং প্রভু খৃস্তগী অফবা ৱাপাউশিং নিংশিংখ্রে। ত্বিৎ অমদা, প্রধান মন্ত্রীনা হায়খি; “নুংঙাইরবা খৃস্তমাস! মসিগী অখন্নবা নুমিৎ অসিনা ঐখোয়গী খুন্নাইদা মখা তানা হরাওবা অমসুং নুংঙাইবা পুরকপা ওইরসনু। ঐখোয়না প্রভু খৃস্তগী অফবা ৱাপাউশিং নিংশিংলি অমসুং খুন্নাইগী য়াইফনবা থবক তৌনবা তকশিল্লি”।
পি.এম.না ৱেতলিফতর জেরেমী লালরিননুঙ্গানা বর্মিংঘমদা পাঙথোকপা কম্মনৱেল্থ গেমস ২০২২দা গোল্দ মেদল লৌরকপদা নুংঙাইবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা বর্মিংঘমদা পাঙথোক্লিবা কম্মনৱেল্থ গেমস ২০২২দা ৱেতলিফতর জেরেমী লালরিননুঙ্গানা গোল্দ মেদল লৌরকপদা নুংঙাইবা ফোঙদোকখ্রে। ত্বিত অমদা প্রধান মন্ত্রীনা হায়খি; “ঐখোয়গী য়ুবা শক্তিনা পুৱারী শেম্বা ঙমখ্রে! মহাক্কী অহানবা সি.দবল্যু.জি.দা গোল্দ লৌবা ঙমখিবা অমসুং ফীদম্নফম ওইরবা সি.দবল্যু.জি.গী রেকোর্দ অমসু থম্বা ঙমখিবা @raltejeremyবু নুংঙাইবা ফোঙদোকচরি। চহি নৌনা মহাক্না অচৌবা মীংচৎ অমসুং মাইপাকপা পুরকপা ঙমখি। মহাক্কী তুংগী পুন্সিনা অফবা ওইনবগীদমক ঐহাক্না য়াইফ-মঙ্গোল পীজরি।”
প্রধান মন্ত্রীনা রাস্ত্রিয়া বাল পুরস্কার, ২০২০ ফংলবশিংগা উনদুনা ৱারী শানখ্রে

প্রধান মন্ত্রী শ্রী নরেন্দ্র মোদীনা ঙসি রাস্ত্রিয়া বাল পুরস্কার ফংলবশিংগা উনদুনা ৱারী শানখ্রে। ২০২০গী জনুৱারী ২২দা মনাশিং অদু ভারতকী রাস্ত্রপতিনা লান্থোকখি। মনা ফংলবশিংনা রিপব্লিক দে পেরেদতসু শরুক য়াগনি। মনা ফংলবা ৪৯ অসি জম্মু অমসুং কাশ্মির, মনিপুর অমসুং অরুনাচল প্রদেশতগী অমমম য়াওনা ভারতকী তোঙান তোঙানবা রাজ্যশিংদগীনি। অঙাংশিং অসি আর্ত অমসুং কলচর, ইনোবেসন, স্কোলেস্তিক, সোসিয়েল সর্বিস, স্পোর্তস অমসুং থৌনা ফবগী লমদা মনা ফংলবশিংনি। ভারত সরকারনা অঙাংশিংবু লৈবাক শেমগৎপদা খ্বাইদগী মরুওইবা পার্তনর অমা ওইনা লৌরি। ইনোবেসন, স্কোলেস্তিক এচিবমেন্ত, সোসিয়েল সর্বিস, আর্ত অমসুং কলচর, স্পোর্তস অমসুং থৌনা ফবগী লমশিংদা ঐখোয়গী অঙাংশিংগী থোইদোক হেন্দোকপা এচিবমেন্তশিং অদু শকখংনবা সরকারনা চহী খুদিংগী মনা অসি পীরি। তোঙান তোঙানবা লমশিংদা অঙাংশিংগী থোইদোক হেন্দোকপা এচিবমেন্তশিং অদু থাগৎলদুনা অসুক চহী নৌনা মখোয়না পাংথোক্লিবা থবকশিং অসি অঙকপনি হায়না প্রধান মন্ত্রীনা ফোংদোকখি। মহাক্না হায়খি, “সমাজ অমসুং জাতিগীদমক নখোয়গী থৌদাং অদু নখোয়না মপুংফানা পাংথোকপা উবদা ঐহাক চাউথোকপা ফাওই। ঐহাক্না ঐখোয়গী নহা ওইরিবা মরূপশিংগী থৌনা ফবা অমসুং এচিবমেন্তশিংগী ৱারী তারুবা মতমদা মসিনা ঐঙোন্দা অহেনবা ইনর্জী পীরি অমসুং হেন্না কন্না থবক তৌনবা ইন্সিল্লি।” প্রধান মন্ত্রীনা মনা ফংলবা অঙাংশিংবু গ্রাউন্দ রিএলিতীদা মরা চেৎনা হেন্না কন্না থবক তৌনবা হায়খি। “মসিগী রিকোগনিসন অসি হেন্না এচিব তৌনবগীদমক অহৌবা অমা ওইহনগদবনি অমসুং মসিনা অরোইবা নত্তে হায়বদু নখোয়দা ফাওগদবনি। অদুগা অসিগুম্লবা মনাশিংনা নহাক্কী মরূপশিং অমসুং অতোপ্পা অঙাংশিংদা এচিবর অমা ওইরক্নবা পুক্নিং থৌগৎলগনি।”
প্রধান মন্ত্রীনা শ্রী অতল বিহারী ভাজপেয়ীগী জয়েন্তিদা মফমদা ইকায় খুম্নবা উৎখ্রে

প্রধান মন্ত্রী শ্রী নরেন্দ্র মোদীনা শ্রী অতল বিহারী ভাজপেয়ীগী জয়েন্তি লাকপদা মফমদা মহাক্কী ওইবা ইকায় খুম্নবা উৎখ্রে। প্রধান মন্ত্রীনা হায়খি, “লৈবাক মীয়ামগী থম্মোইনুংদা লৈরিবা হান্নগী প্রধান মন্ত্রী ভারত রত্ন অতল বিহারী ভাজপেয়ীজীবু মহাক্কী জয়েন্তি লাকপদা হন্না-হন্না খুরুমজরি।”
মীয়াম্না খাদি পাম্নবদা প্রধান মন্ত্রীনা হরাওবা ফোঙদোকখ্রে

মহাত্মা গান্ধীগী মপোক কুমওন লাকপদা মীয়াম্না খাদিগী পোৎথোকশিং পাম্নবদা প্রধান মন্ত্রী শ্রী নরেন্দ্র মোদীনা হরাওবা ফোঙদোকখ্রে। খাদি ইন্দিয়াগী ত্বিৎ অমা পল্লদুনা, প্রধান মন্ত্রীনা হায়খি; বাপুগী মপোক কুমওন্দা মীয়াম্না খাদি পাম্নবা অসি পুক্নিং থৌগৎনিঙাইনি। #खादी4नेशन"
পি.এম.না ওক্তোবর ২০দা য়ু.পি.দা চৎকনি অমসুং কুশিনগর ইন্তর্নেস্নেল এয়রপোর্ত শঙ্গাগনি

প্রধান মন্ত্রী শ্রী নরেন্দ্র মোদীনা ওক্তোবর ২০, ২০২১দা উত্তর প্রদেশতা চৎকনি। অয়ুক্কী পুং ১০ তারকপা মতমদা প্রধান মন্ত্রীনা কুশিনগর এয়রপোর্ত শঙ্গাগনি। মতুংদা অয়ুক পুং ১১:৩০ তারকপা মততমদা মহাপরিনির্ভানা মন্দিরদা অভিধম্মা নুমিৎ পালন তৌবগী পাঙথোকপা থৌরম অমদা শরুক য়াগনি। মসিগী মতুংদা নুমিৎ য়ুংবা মতুং পুং ১:১৫দা প্রধান মন্ত্রীনা কুশিনগরদা তোঙান-তোঙানবা চাউখৎ-থৌরাংগী প্রোজেক্তশিং শঙ্গাবগী অমদি উরেপ-উয়ুং তম্বগী মীয়ামগী ওইবা থৌরম অমদা শরুক য়াগনি। কুশিনগর ইন্তর্নেস্নেল এয়রপোর্ত শঙ্গাবা এক্সপোজিসনগীদমক শেংলবা বুদ্ধগী পোৎশকশিং পুরক্কদবা মীওই ১২গী ওইবা হোলি রেলিক এনতোরেজ য়াওনা বুদ্ধিস্ত লম্বোইবা অমসুং দিগ্নিতরী চামা হেনবা শ্রী লঙজকন দেলিগেসন পুবা শ্রী লঙ্কাগী কোলোম্বোদগী হৌদোকপগী ফ্লাইত অমা থুংবগা লোয়ননা কুশিনগর ইন্তর্নেস্নেল এয়রপোর্ত অসি শঙ্গাগনি। দেলিগেসন অসিদা শ্রী লঙ্কাদা লৈবা বুদ্ধিজমগী নিকাতা (ওর্দর) মরি মক্কী হায়বদি অসগিরিয়া, অমরপুরা, রামন্যা, মালৱত্তা অসিগী অনুনায়ক (দিপুতি হেদশিং) লোয়ননা কেন্দ্র মন্ত্রী নমল রাজাপক্সেনা লুচিংবা শ্রী লঙ্কা সরকারগী মন্ত্রী মঙা য়াওগনি। কুশিনগর ইন্তর্নেস্নেল এয়রপোর্ত অসি লুপা করোর ২৬০ চংনা শাখি। মসিনা লোর্দ বুদ্ধগী মহাপরিনির্ভানা স্থালদা দোমেস্তিক অমসুং ইন্তর্নেস্নেল পিলগ্রিমশিনা লাকপদা খুদোংচাহল্লগনি অমসুং মসি মালেম শিনবা থুংবদা লৈরিবা বুদ্ধিস্ত পিলগ্রিমেজকী শেংলবা খুভমশিং কনেক্ত তৌনবা থৌরাং অমনি। এয়রপোর্ত অসিনা উত্তর প্রদেশ অমসুং বিহাতগী মনাক নকপদা লৈবা জিলাশিংদসু খুদোংচাহল্লগনি অসুং লমদম অসিদা ইনভেস্তমেন্ত তৌরক্নবা অমসুং থবক্কী খুদোংচাবশিং থৌগৎনবা মরু ওইবা খোঙথাং অমা ওইরগনি। মহাপরিনির্ভানা মন্দিরদা অভিধম্মা নুমিৎ পালন তৌবা প্রধান মন্ত্রীনা মহাপরিনির্ভানা মন্দিরদা চৎকনি অমদি লোর্দ বুদ্ধগী হিপতুনা লৈরিবা মুর্তিদা অর্চনা অমসুং চীৱর তৌগনি অমসুং বোধি পাম্বীগী উ-চারা অমসু থাগনি। প্রধান মন্ত্রীনা অভিধম্মা নুমিৎ পালন তৌনবা শিনবা থৌরম অমদা শরুক য়াগনি। নুমিৎ অসিনা বুদ্ধিস্ত লম্বোইবাশিংগীদমক –ৱর্শাৱাস নত্ত্রগা ৱাসা – থা অহুমগী নোং লোইশিনবা নুমিৎ অদু ওইরি, হায়রিবা মতম অসিগী মনুংদা মখোয়না বিহার অমসুং মোনাস্ত্রীগী মফম অমদা লৈদুনা থৌনিজৈ। থৌরম অসিদা শ্রী লঙ্কা, থাইলেন্দ, ম্যান্মার, সাউথ কোরিয়া, নেপাল, ভুতান অমসুং কম্বোদিয়াগী মশক নাইবা লম্বোইবশিং লোয়ননা তোঙান-তোঙানবা লৈবাকশিংগী এম্বেসেদরশিংনা শরুক য়াগনি। প্রধান মন্ত্রীনা গুজরাতদা লৈবা বদনগর অমসুং অতৈ মফমশিংগী এক্সকাভেৎ তৌখিবা অজন্তা ফ্রেস্কোশিংগী অয়েকপা লাইশিং, বিদ্ধিস্ত সুত্রা কেলিগ্রাফি অমসুং বুদ্ধিস্ত আর্তিফেক্তশিংগী এগজিবিসন অমসু য়েংগনি। চাউখৎ-থৌরাংগী প্রোজেক্তশিং হৌদোকপা অমসুং উরেপ-উয়ুং তম্বা প্রধান মন্ত্রীনা কুশিনগরগী বরৱা জঙ্গলদা মীয়ামগী মীতিন অমদা শরুক য়াগনি। থৌরম অসিদা মহাক্না কশিনগরগী রাজকিয়া মেদিকেল কোলেজকী উরেপ-উয়ুং তমগনি, হায়রিবা অসি লুপা করোর ২৮০ চংনা শাগনি। মেদিকেল কোলেজ অসিদা হোস্পিতাল বেদ ৫০০ লৈগনি অমসুং একাদেমিক সেসন ২০২২-২০২৩দা এম.বি.বি.এস. কোর্সকীদমক মহৈরোয় ১০০দা এদমিসন ফংহনগনি। প্রধান মন্ত্রীনা লুপা করোর ১৮০রোমগী চাউখৎ-থৌরাংগী প্রোজেক্ত ১২ হৌদোক্কনি অমসুং উরেপ-উয়ুং তমগনি।
প্রধান মন্ত্রীনা কোরাপুত্তা এক্সিদেন্তগী ভিক্তিমশিংদা এক্স-গ্রেসিয়া অয়াবা পীখ্রে

প্রধান মন্ত্রী শ্রী নরেন্দ্র মোদীনা ওরিশাগী, কোরাপুত্তা লম্বী এক্সিদেন্তদা মপুন্সি মাংখ্রবশিংগী নক্নবশিংদা প্রধান মন্ত্রীগী নেস্নেল রিলিফ ফন্দদগী এক্স-গ্রেসিয়া ওইনা লুপা লাখ ২গী অয়াবা পীখ্রে। মহাক্না য়াম্না থিনা শোক্লবশিংগীদমক শেনফম ওইনা লুপা ৫০,০০০গী অয়াবশু পীখ্রে। পি.এম.ও.না ত্বীত তৌখি মদুদি “প্রধান মন্ত্রীগী নেস্নেল রিলিফ ফন্দদগী এক্স-গ্রেসিয়া ওইনা লুপা লাখ ২ ওরিশাগী, কোরাপুত্তা লম্বী এক্সিদেন্তদা মপুন্সি মাংখ্রবশিং খুদিংমক মখোয়গী নক্নবশিংদা পীখ্রে। এক্সিদেন্ত অসিদা য়াম্না থিনা শোক্লবশিংগীদমক শেনফম ওইনা লুপা ৫০,০০০গী পীখ্রে”।
জাল্লিয়নৱালা বাগ নেস্নেল মেমোরিয়েল এক্ত, ১৯৫১ শেমদোকপদা মন্ত্রীমন্দলনা অয়াবা পীরে

প্রধান মন্ত্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা জাল্লিয়নৱালা বাগ নেস্নেল মেমোরিয়েল এক্ত, ১৯৫১ শেমদোকপদা অয়াবা পীরে। ৱারেপগী মচং খরা: জাল্লিয়নৱালা বাগ নেস্নেল মেমোরিয়েল এক্ত, ১৯৫১ শেমদোকপগী মরুওইবা পান্দমদি ত্রস্তি অমা ওইনা লৈবা য়ানবনি, “মীয়ামগী হাওস অমগী ওপোজিসনগী লুচীংবা অদু খঙনগনি, নৎত্রগা ওপোজিসনগী লুচীংবা লৈতবা মতমদা, হাওসকী খ্বাইগী মশিং য়াম্বা ওপোজিসন পার্তী অদুনা লুচীংবা ওইগনি”। কান্নবশিং: হৌজিক লৈরবা এক্ত অসিদা, নেস্নেল পোলিতিকেল পার্তী অমা খক্তনা মহুৎশিনবগী খুদোংচাবা লৈরি। ত্রস্ত অসিদগী অকক্নবা দল অমা খক্না মেম্বর ওইবা অসি লৌথোক্লবদি মসি রাজনিতীগী নত্তবা ত্রস্ত অমা ওইরগনি। শেমদোক্নবা থৌরাং তৌরিবা অসিনা ত্রস্ত অসিদা ওপোজিসন দলশিং য়াওহনবা য়ারগনি। শেমদোক্নবা থৌরাং তৌরিবা অসিনা মরম অমগী হেক্তা ত্রস্ত অসিগী থবক থৌরমশিংদা শরুক য়ারিবা ত্রস্তি অমা লৌথোকপা নৎত্রগা মহুৎশিনবা ঙম্বগী শক্তিস রকারদা পীগনি।
এয়র ফোর্স নুমিৎতা প্রধান মন্ত্রীনা নোংথক্কী লান্মীশিং অমসুং মখোয়গী ইমুং-মনুংশিং ইকাই খুম্নখ্রে

এয়র ফোর্স নুমিৎতা প্রধান মন্ত্রী নরেন্দ্র মোদীনা নোংথক্কী লান্মীশিং অমসুং মখোয়গী ইমুং-মনুংশিংবু ইকাই খুম্নখ্রে। লৈবাক অসিনা এয়র ফোর্স নুমিৎতা ঐখোয়গী থৌনা ফরবা নোংথক্কী লান্মীশিং অমসুং মখোয়গী ইমুং-মনুংশিংদা ইকাইখুম্নবা উৎলি। মখোয়না ঐখোয়গী অতিয়া শেন্নরি অমসুং অৱা-অনা তারকপা মতমদা মীওইবগী সেবা তৌবদা মাংজিল থারি। ইন্দিয়ন এয়র ফোর্সকীদমক চাউথোকচবা পোকই হায়না প্রধান মন্ত্রীনা হায়খি।
অন্ধ্র প্রদেশকী ইস্ত গোদাবরী জিলাদা হি লাকপদা লৈখিদ্রবশিংগী মফমদা প্রধান মন্ত্রীনা অৱাবা ফোংদোকখ্রে

অন্ধ্র প্রদেশকী ইস্ত গোদাবরী জিলাদা হি লাকপদা লৈখিদ্রবশিংগী মফমদা প্রধান মন্ত্রী শ্রী নরেন্দ্র মোদীনা অৱাবা ফোংদোকখ্রে। প্রধান মন্ত্রীনা হায়খি, “অন্ধ্র প্রদেশকী ইস্ত গোদাবরী জিলাদা থোকখিবা হি লাকপগী থৌদোক অদু অৱাবগী মশক্নি। লৈখিদ্রবশিংগী ইমুং মনুংগী অৱাবদা শরুক য়াজরি। থিবা খঙদ্রিবা মখোয়শিং অদুগীদমক ঐহাক্না থৌনীজরি।”
পি.এম.না উত্তরাখন্দগী শ্রী কেদরনাথ ধামদা দর্শন অমদি পুজা পাঙথোকখ্রে

ইনর সেংতমদা রুদ্রভিসেক পাঙথোকখ্রে আদি গুরু শঙ্করঅচার্য় সমাথী স্থলদা চৎখি মন্দাকিনী অস্থপথ অমসুং সরস্বতী অস্থপথতা পায়খৎলিবা থবকশিংগী ফীভম য়েংশিনখ্রে কেদরনাথ ধাম প্রোজেক্তকী শিন্মীশিংগা ৱারী ৱাতায় শানখ্রে প্রধান মন্ত্রী, শ্রী নরেন্দ্র মোদীনা ঙসি কেদরনাথতা চত্তুনা শ্রী কেদরনাথ লাইশঙদা দর্শন অমসুং পুজা পাঙথোকখ্রে‍। চীংগী নাৎকী ফিজোল শেৎলদুনা, প্রধান মন্ত্রীনা ইন্নর সেংতমদা রুদ্রভিসেক পাঙথোকখি অমদি নন্দী মীতমদা খুরুমখি‍। প্রধান মন্ত্রীনা আদি গুরু শঙ্করঅচার্য় সমাধী স্থলদসু চত্তুনা মফমদুদা অমদি মন্দাকিনী অস্থপথ অমসুং সরস্বতী অস্থপথতা পায়খৎলিবা থবক্কী ফীভম য়েংশিনখি‍। প্রধান মন্ত্রীনা কেদরনাথ ধাম প্রোজেক্তকী শিন্মীশিংগসু ৱারী ৱাতায় শানখি‍। প্রধান মন্ত্রীগী খোঙচত্তা উত্তরাখন্দগী মুখ্য মন্ত্রী, শ্রী পুস্কর সিংহ ধামি অমসুং উত্তরাখন্দকী গভর্নর, রিতাইয়র্দ জেনেরেল গুর্মিৎ সিংহসু শরুক য়াখি‍। কেদরনাথ হিন্দুগী খ্বাইদগী মরুওইবা লাইফমশিংগী মরক্তা অমনি‍। মফম অসি সিখকী শেংলবা লাই খুভম – হেমকুন্দ সাহিব লৈবগীদমক্তসু মমিং চৎলি‍। মফমদুদা পায়খৎলিবা কন্নেক্তিভিতীগী প্রোজেক্তশিং অসিনা লাইনিংগা মরী লৈনবা মফমশিংদা তঙায় ফদনা চঙদ্রবা য়াদ্রবা মচাক মথুমশিং ফগৎহন্নবা অমদি চত্থোক চৎশিন লায়হন্নবা প্রধান মন্ত্রীগী খোঙফম উৎলি‍।
প্রধান মন্ত্রীনা য়ুক্রেনগী হিস এক্সেলেন্সী প্রেসিদেন্ত ভোলোদীমীর জেলেন্সকীদা ৱারী শাখি

প্রধান মন্ত্রী, শ্রী নরেন্দ্র মোদীনা ঙসি য়ুক্রেনগী হিস এক্সেলেন্সী প্রেসিদেন্ত ভোলোদীমীর জেলেন্সকীগা ৱারী শাখি। প্রেসিদেন্ত জেলেন্সকীনা প্রধান মন্ত্রীদা য়ুখ্রেনদা হৌজিক-হৌজিক চত্থরিবা য়ানদবা ফিভম অদুগী মতাংদা খঙহল্লকখি। প্রধান মন্ত্রী প্রধান মন্ত্রীনা হৌজিক-হৌজিক চত্থরিবা য়ানদবা ফিভম অসিনা মরম ওইরগা পুনশিং মাংখিবা অমসুং মাল-চাংদা অমাং-অতা থোক্লিবশিং অদুগী মতাংদা মহাক্না থমোই শোক্না নুংঙাইতবা ফোংদোকখি। মহাক্না হিংশাগী থবকশিং অসিবু অথুবা মতমদা লেপ্ননবা অমসুং ৱারী-ৱাতাই ওইনা শানদুনা শন্দাইননবগী মহাক্কী ৱাফম অদুবু অমুক্কা হন্না হায়খি, অমসুং শান্তিগী মাইকৈদা হোৎনবদা ভারতনা অঙম্বা মতেং পাংনিংবগী ৱাফমদুসু ফোংদোকখি। প্রধান মন্ত্রীনা মহৈরোইশিং য়াওনা য়ুক্রেনদা লৈরিবা ভারত মচাশিংগী অশোই-অঙাম য়াওদবা অমসুং চেকশিন-থৌরাংগী গীদমক্তা ভারতকী ফাওরিবা অৱাবা অদুবুসু খঙহনখি। মহাক্না ভারত মচাশিং অদুবু য়াম্না অথুবা মতমদা খ্বাইদগী হেন্না ফবা মওংদা অমসুং অশোই-অঙাম য়াওহন্দনা লৌথোক্নবগীদমক্তা য়ুক্রেনগী ওথোরিতীশিংনা মতেং পাংননবা হায়খি।
রাজস্থানগী জোধপুরদা থোকখিবা খুদোংথিবা থৌদোক অমদা লৈখিদ্রবশিংগীদমক্তা প্রধান মন্ত্রীনা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা জোধপুরদা লম্বীগী খুদোংথিবা থৌদোক অমদা লৈখিদ্রবশিংগীদমক্তা অৱাবা ফোংদোকখ্রে। মহাক্না ত্বীতরদা হায়খি, “রাজস্থানগী জোধপুরদা থোকখিবা তমথিরবা লম্বীগী খুদোংথিবা থৌদোক্কী মতাংদা তারুবদা থমোয় শোক্না নুংঙাইতবা ফাওই।” মহাক্না লৈখিদ্রবশিংগী ইমুং মনুংগী অৱাবদসু শরুক য়াখি অমদি শোক্লবশিং অথুবা মতমদা ফগৎলক্নবা পাউজেল পীখি।
পি.এম.না লতা মঙ্গেস্কর জীবু মহাক্কী জম্নস্থামীগী য়াইফ-পাউজেলদা থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা লতা মঙ্গেস্কর জীবু মহাক্কী জম্নস্থামীগী য়াইফ-পাউজেলদা থাগৎপা ফোংদোকখ্রে। লেজেন্দরী শৈশকপী অসিনা প্রধান মন্ত্রীদা য়াইফ পাউজেল পীখি অমসুং মহাক্না প্রধান মন্ত্রীদা পীবা য়াইফ-পাউজেলগী ত্বীত্তা মহাক্কী গুজরাতী ভজন অমা হাপখি। প্রধান মন্ত্রীনা ত্বীত্তা পাউখুম পীখি: “@mangeshkarlata দীদী থৌজালগীদমক হন্না-হন্না থাগৎচরি। অদোম্বুশু জম্নস্থামীগী য়াইফ-পাউজেল কয়া অমা পীজরি। অদোমগী সুরনা থল্লবা ভজন অসিনা পুক্নিং শুহৎখ্রে”।
য়ু.পি.এস.সি. সিবিল সর্ভিসেস এগজামিনেসন মাই পাক্না ক্লিয়ার তৌখ্রবশিংদা প্রধান মন্ত্রীনা নুংঙাইবা ফোংদোকখ্রে

য়ু.পি.এস.সি. সিবিল সর্ভিসেস এগজামিনেসন মাই পাক্না ক্লিয়ার তৌখ্রবশিংদা প্রধান মন্ত্রী, শ্রী নরেন্দ্র মোদীনা নুংঙাইবা ফোংদোকখ্রে৷ ত্বিতশিংগী পরিং অমদা, প্রধান মন্ত্রীনা হায়খি; "য়ু.পি.এস.সি. সিবিল সর্ভিসেস এগজামিনেসন তশেং-তশেংনা মাই পাকখ্রবা মীওইশিংদা থাগৎপা ফোংদোক্লি৷ পব্লিক সর্ভিসতা য়াম্না নুংঙাইরবা অমদি পেন্নিংঙাই ওইরবা কেরিয়র অমনা ঙাইদুনা লৈরি৷ ঐখোয়গী লৈবাক অসিগী খোঙচৎকী য়াম্না মরু ওইবা মতম অমদা এগজাম অসিবু তশেং-তশেংনা মাই পাক্লবা মীওইশিং অসিনা য়াম্না মরু ওইবা এদমিনিস্ত্রেতিব রোলশিং লৌরগনি৷ য়ু.পি.এস.সি. এগজামিনেসন অসিবু মাই পাকহৌদ্রবা নহা ওইরিবা মরুপশিং, নখোয় য়াম্না তেলেন্ত লৈবা মীওই ঙাক্তনি হায়না ঐনা হায়বা পাম্মী৷ অহেনবা এতেম্তশিংনা ঙাইদুনা লৈরি৷ মতম অসিমক্তদা, ভারত্তা এক্সপ্লোর তৌবা ঙাইরিবা তোঙান তোঙানবা খুদোংচাবশিং পিক থন্না লৈ৷ নখোয়না তৌগে খল্লিবা অদুদা মাই পাকপা ওইরসনু৷"
প্রধানমন্ত্রীগী পেলেস্তাইন খোংচৎ মনুংদা খুৎয়েক পীনখিবা এমওয়ু/এগ্রীমেন্তশিং

সি. নং. এমওয়ুশিং/এগ্রিমেন্তশিংগী মমিং পেলেস্তাইনগী মায়কৈদগী খুৎয়েক পীখিবা অমসুং একচেঞ্জ তৌখিবা মীওই ভারতকী মায়কৈদগী খুৎয়েক পীখিবা মীওই একচেঞ্জ তৌখিবা মীওই ১. য়ুএস$ মিলিয়ন ৩০ চংনা বেথেলহেম গবর্নোরেতকী বৈত সাহুরদা ইন্দিয়া-পেলেস্তাইন সুপর স্পেসিয়েলিতী হোস্পিতাল শেমগৎনবা ভারত অমসুং পেলেস্তাইনগী মরক্তা এমওয়ু দা. জৱাদ আউদ, পেলেস্তাইন স্তেতকী হেল্থ মন্ত্রী শ্রী তি. এস. তিরুমুর্তি, সেক্রেতরী (ইআর) শ্রী বিজয় গোখলে, ফোরেন সেক্রেতরী ২. য়ুএস$ মিলিয়ন ৫ চংনা এমপৱারিং ৱুমেন “তুরাথি”গীদমক ইন্দিয়া পেলেস্তাইন সেন্তর শেমগৎ শাগৎনবা ভারত অমসুং পেলেস্তাইনগী মরক্তা এমওয়ু এমএস. অবীর আউদেহ, নেস্নেল ইকোনোমীগী মন্ত্রী শ্রী তি. এস. তিরুমুর্তি, সেক্রেতরী (ইআর) শ্রী বিজয় গোখলে, ফোরেন সেক্রেতরী ৩. য়ুএস$ মিলিয়ন ৫ চংনা রমাল্লহদা অনৌবা নেস্নেল প্রিন্তিং প্রেস শেমগৎনবা ভারত অমসুং পেলেস্তাইনগী মরক্তা এমওয়ু শ্রী অহমদ অসফ, পেলেস্তাইন পব্লিক ব্রোদকাস্তিং কোর্পোরেসন অমসুং ওফিসিএল মিদিয়াগী মন্ত্রী, শেল থুম মন্ত্রীগী মায়কৈদগী শ্রী তি. এস. তিরুমুর্তি, সেক্রেতরী (ইআর) শ্রী বিজয় গোখলে, ফোরেন সেক্রেতরী ৪. য়ুএস$ মিলিয়ন ১ চংনা মুথাল্থ অল শুহদা খুঙ্গংদা স্কুল শানবা ভারত অমসুং পেলেস্তাইনগী মরক্তা এমওয়ু দা. সাব্রি সাইদাম, পেলেস্তাইন স্তেতকী এজুকেসন এন্দ হায়র এজুকেসন মন্ত্রী শ্রী তি. এস. তিরুমুর্তি, সেক্রেতরী (ইআর) শ্রী বিজয় গোখলে, ফোরেন সেক্রেতরী ৫. য়ুএস$ মিলিয়ন ১.১ চংনা পেলেস্তাইনগী তুবাস গবর্নোরেত্তা লৈবা তামুন খুঙ্গংদা স্কুল শানবা ভারত অমসুং পেলেস্তাইনগী মরক্তা এমওয়ু দা. সাব্রি সাইদাম, পেলেস্তাইন স্তেতকী এজুকেসন এন্দ হায়র এজুকেসন মন্ত্রী শ্রী তি. এস. তিরুমুর্তি, সেক্রেতরী (ইআর) শ্রী বিজয় গোখলে, ফোরেন সেক্রেতরী ৬. অবু দীজদা লৈরিবা জৱাহর লাল নেহরু ফোর বোইজদা অহেনবা ফ্লোর শেমগৎনবা য়ুএস$ মিলিয়ন ০.২৫কী মতেং ভারত অমসুং পেলেস্তাইনগী মরক্তা এমওয়ু দা. সাব্রি সাইদাম, পেলেস্তাইন স্তেতকী এজুকেসন এন্দ হায়র এজুকেসন মন্ত্রী শ্রী তি. এস. তিরুমুর্তি, সেক্রেতরী (ইআর) শ্রী বিজয় গোখলে, ফোরেন সেক্রেতরী
মন্ত্রীমন্দলনা ভারত অমসুং ইন্তর্নেস্নেল সোলর এলাইন্সকী মরক্তা হেদক্বাতর্স (হোস্ত কন্ত্রী)কী য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং ইন্তর্নেস্নেল সোলর এলাইন্স (আই.এস.এ.)কী মরক্তা হেদক্বাতর্স (হোস্ত কন্ত্রী)দা চংনবা য়ানা ৱারোল অমসুং মপাল থৌরম পুরিবা মন্ত্রালয়দা হেদক্বাতর্সকী য়ানা ৱারোল অদু খুৎয়েক পীননবা অয়াবা পীবা য়াখ্রে। য়ানা ৱারোল অসি ইং ২০১৮গী মার্চ ২৬তা খুৎয়েক পীনখিবনি। হেদক্বাতর্সকী য়ানা ৱারোল অসিনা ভারত অমসুং আই.এস.এ.গী মরক্তা ফঙ্কস্নেল এরেঞ্জমেন্তশিং লিংখৎলগনি। মসিনা আই.এস.এ.বু ইন্তর্নেস্নেল ইন্তর-গোভর্নমেন্তেল ওর্গনাইজেসন ওইহনবদা মতেং ওইরগনি। আই.এস.এ. শেম্বনা ভারত য়াওনা আই.এস.এ.গী মেম্বর লৈবাকশিংদা খোংজেল য়াংনা সোলর তেক্নোলোজী দিবেলপমেন্ত অমসুং দিপ্লোই তৌহনবা ঙম্লগনি।
প্রধান মন্ত্রী শ্রী নরেন্দ্র মোদী অমসুং স্বুইদেনগী প্রধান মন্ত্রী ঐচ.ই. শ্রী স্তেফেন লোফভেনগী মরক্তা ভর্চুএল সমিৎ

প্রধান মন্ত্রী শ্রী নরেন্দ্র মোদীনা শ্বেদেন কিংদমগী প্রধান মন্ত্রী ঐচ.ই. শ্রী স্তেফান লোফভেনগা লোয়ননা ২০২১গী মার্চকী ৫দা ভর্চুএল ওইনা উন্নগনি। হায়রিবা অসি ২০১৫গী হেক মতুংদা লুচিংবা অনি অসিগী মঙাশুবা উন্নবনি। প্রধান মন্ত্রী শ্রী নরেন্দ্র মোদীনা ২০১৮গী এপ্রিলদা ভারতকী অহানবা নোর্দিক সম্মিত্তা স্তোকহোল্মদা চৎখি। প্রধান মন্ত্রী ঐচ.ই. শ্রী স্তেফান লোফভেন্না ২০১৬গী ফেব্রুৱারীদা মরুওইবা মেক ইন ইন্দিয়া ৱীক্কীদমক ইন্দিয়াদা লাকখি।মমাংদা লুচিংবা অনি অসিনা ২০১৫গী সেপ্তেম্বরদা পাংথোকপা য়ু.এন. জেনেরেল এসেমব্লিগী মরক্তা থেংনখি। ২০২০গী এপ্রিলদা প্রধান মন্ত্রী অনিনা কোবিদ-১৯গী লায়চৎ অসিগী মতাংদা হেনগৎলক্লিবা ফিবম অসিদমক খন্ননবা তেলেফোন্দা ৱারী শান্নখি। মখা তানা, মখোয়গী মেজেস্তিশিং মদুদি কার্ল ১৬ গুস্তাফ অমসুং মহারানী সিলভিয়ানা ২০১৯গী দিসেম্বরদা ইন্দিয়াদা লাক্লমখি। ভারত অমসুং শ্বেদেন অনিগী মরক্তা দেমোক্রেসি, নিংতম্বা, প্লুরালিজম মালেমগী ওইবা চৎনবা অসিদা য়াম্না ফবা মরী লৈনৈ। লৈবাক অনিনা ললোল ইতিক অমসুং ইনভেসমেন্ত, অনৌবা পুথোকপা, সাইন্স অমসুং তেক্নোলোজি লোয়ননা রিসর্স অমসুং দিবলপমেন্তদা য়াম্না নক্নবা মরী লৈনৈ। চাওরাক্না শ্বেদেনগী কম্পনি ২৫০রোম ইন্দিয়াগী মফম কয়া অমদা হায়বদি হকশেল অমসুং পুন্সিগী ওইবা সাইন্সশিং, ওতো ইন্দস্ত্রী, ক্লিন তেক্নোলোজি, দিফেন্স, হেভী মেচিনরি অমসুং মচাকশিং অসিদা মপুং ফানা থবক তৌরি। ভারতকী কম্পনি ৭৫ রোম শ্বেদেন্দশু মপুং ফানা থবক তৌরি। উন্নবগী থৌরম অসিদা, লুচিংবা অনি অসিনা নাকন অনিগা মরীদা লৈরিবা পুম্বদা খুমাং চাওশিন্না ৱারী শান্নগনি অমসুং কোবিদ গী এরা মতুং অসিদা মফমগী ওইবা অমসুং মালেমগী ওইবা হিরম কয়াদা মখা তানা মপাঙ্গল কনখৎনবা মিয়েং থমগনি।
আর্ম ফোর্সেসনা কোবিদ মেনেজমেন্তদা মতেং পীনবা শেম-শারিবশিং প্রধান মন্ত্রীনা হন্না য়েংশিনখ্রে

দিফেন্স স্তাফকী চীফ জেনেরেল বিপিন রাৱাত ঙসি প্রধান মন্ত্রীগা উন্নখ্রে। মখোয়না লায়চৎ অসিগা মরী লৈননা আর্ম ফোর্সেসনা শেম-শারিবা অমসুং লৌখৎলিবা থবকশিং অমুক হন্না য়েংশিনখ্রে। সি.দি.এস.না পি.এম.দা খঙহনখি মদুদি আর্ম ফোর্সেসতগী চহি অনি অসিগী মনুংদা রিতায়র লৌখ্রবা অমসুং প্রি-মেচুর রিতায়র লৌখ্রবা মেদিকেল পর্সোনেলশিং খুদিংমক মখোয়গী হৌজিক লৈরিবা মফমগী মনাক নকপদা কোবিদকী মতেং ওইবা থবক তৌন্নবগীদমক মখোয়গী থবক্তা অমুক হল্লক্নবা খঙহনখ্রে। মসিগী মমাংদা হান্ননা রিতায়র লৌখ্রবা অতোপ্পা ওফিসরশিংসু মেদিকেল ইমর্জেন্সি হেলপ লাইনগী খুত্থাংদা মখোয়দা ৱা-খন্নবগী থবকশিং ফংহন্নবা হায়জখ্রে। পি.এম.দা মসি অমসু খঙহনখি মদুদি কম্মান্দ ঐচ.ক্যু., কোর্পস ঐচ.ক্যু., দিবিজন ঐচ.ক্যু. অমসুং নেভী অমসুং এয়র-ফোর্সকী মসিগা মান্নবা ঐচ.ক্যু.শিংগী লৈরিবা স্তাফকী মেদিকেল ওফিসরশিং পুম্বা হোস্পিতালশিংদা থবক তৌরগনি। সি.দি.এস.না পি.এম.দা খঙহনখি মদুদি হোস্পিতালদা দোক্তরশিংগী মতেং পাংনবা মশীং য়াম্লবা নর্সিং পর্সোনেল কয়া অমা থবক পীরি। পি.এম.দা মসি অমসু খঙহনখি মদুদি আর্ম ফোর্সেসকী ইস্তাব্লিশমেন্ত কয়া অমদা লৈরিবা ওক্সিজেন সিলিন্দরশিং অসিসু হোস্পিতালগীদমক থাদোরক্লগনি। সি.দি.এস.না মসি অমসু হায়খি মদুদি মখোয়না মেদিকেলগী খুদোংচাবশিং মশীং য়াম্না পুথোক্লি অমসুং হায়রিবা অসিদা অঙম্বা মিলিতরী মেদিকেল ইনফ্রাস্ত্রকচরশিং অসি মীচম প্রজাগীদমক ফংহন্নবা হোৎনগনি। আই.এ.এফ.না ওক্সিজেন অমসুং তঙাইফদনা চংদ্রবা য়াদবা পোৎলমশিং ভারত অমসুং মপাল লমদা পুথোক-পুশিন তৌরিবা অসিদা পি.এম.না হন্না য়েংশিনখি। পি.এম.না সি.দি.এস.কা লোয়ননা খন্ন-নৈনবা অমসু চৎথখি মদুদি ভেতরান সেলসকী হেদ-ক্বাতর কয়া অমদা থবক পুরিবা কেন্দ্রিয়া অমসুং রাজ্যা ৱেলফিয়র বোর্দশিং অমসুং ওফিসরশিং অসিদা ভেতরানগী থবকশিং অসি মনুং চংশিন্না লৈবা মফমশিং য়াওনা য়ৌশিন্দুনা অঙম্বা মতেং পীনবা হায়বা য়াই অসিনি।
মতম লোইদুনা পোত্থারগদবা রাজ্য সভাগী মেম্বরশিংদা প্রধান মন্ত্রীগী কায়না ৱারোল পীখ্রে

প্রধান মন্ত্রী শ্রী নরেন্দ্র মোদীনা ঙসি মতম লোইদুনা পোথারগদবা রাজ্য সভাগী মেম্বর পুম্নমকপু মখোয়না লৌবীখিবা থৌদাংশিং অদুগীদমক্তা থাগৎপা ফোংদোকখ্রে, অমসুং মখোয়গী তুংগী য়াইফনবগীদমক য়াইফ-পাউজেল পীখ্রে। হাউসতগী পোথারগদবা মেম্বরশিংনা হৌজিক্তি খুন্নাইগী থবক-থৌরমদা হেন্না কনবা থৌদাং লৌরগনি হায়না রাজ্য সভাদা পীখিবা মহাক্কী ৱারোলদা প্রধান মন্ত্রীনা থাজবা পীখি। মেম্বর পুম্নমক্কী অখন্নবা মরু ওইবা অমমম লৈরি, অমদি মখোয়গী ওইবা মওং অদুদা থৌদাং লৌরি হায়না মহাক্না ফোংদোকখি। মেম্বরশিংনা জাতি অসিগী তুংগী য়াইফনবগীদমক মখোয়গী অঙম্বা থাক্তা হোৎনবিরম্মি হায়না মহাক্না মখা তাখি। মখোয়না লৌবিরম্বা থৌদাং অদু জাতি অসিনা কৈদৌনুংদা কাওররোই হায়না মহাক্না ফোংদোকখি। সেনিয়র মেম্বরশিংগা লোয়ননা অপ্পর হাউস অসি চাংদম্নিঙাই লৈতনা মরু ওইবা অমা ওইরি হায়না প্রধান মন্ত্রীনা ফোংদোকখি। পোলিসী শেমগৎপদা মসিনা মরু ওইবা থৌদাং অমা লৌরি হায়না মহাক্না মখা তাখি। প্রধান মন্ত্রীনা মতম লোইরবা এম পি কয়াবু মখোয়না লৌবিরম্বা থৌদাংশিং অদুগা লোয়ননা অখন্ননা পনখি। মতম কুইনা পন্দুনা লৈরক্লবা ত্রিপল তলাক্কী ৱারেপ লৌরকপা মতমদা মতম লোইরবা মেম্বরশিংনা শরুক য়াবা ফংদবা অসি লাইবক থিবনি হায়না প্রধান মন্ত্রীনা ফোংদোকখি। পর্লিয়ামেন্ত অমসুং পি এম ওগী থোংশিং মখোয়গীদমক্তা মতম পুম্নমক হাংদুনা লৈগনি হায়না মতম লোইরবা মেম্বরশিং অদুগী মফমদা প্রধান মন্ত্রীনা থাজবা পীখি।